Након Фебруарске револуције (1917) скоро сви чланови династије Романов су ступали у морганатске бракове сматрајући да у новим условима не морају поштовати строга династичка правила садржана у Основним државним законима Руске Империје. По породичном правилнику велики кнезови и кнезови императорске крви нису смјели ступати у морганатске бракове јер онда нису могли својим супругама ни потомцима преносити никаква династичка права (право на престо, титулу, презиме). Таква забрана је била укинута за кнезове императорске крви 1911, али под условом одрицања од права на престо.